《和燕公别灉湖》
唐代·赵冬曦

南湖美泉石，君子玩幽奇。湾澳陪临泛，岩峿共践窥。

秋风赪桂竦，春景绿杨垂。郢路委分竹，湘滨拥去麾。

枉帆怀胜赏，留景惜差池。水木且不弃，情由良可知。

作者简介：赵冬曦，（677－750）[唐]定州鼓城（今河北晋县）人。进士。开元初，累迁中书舍人内供奉，国子祭酒。工正书，景云二年（七一一）褚庆文所撰唐胜业寺双弥勒像碑，为其所书。《唐书本传、金石录》。